ÅR A

**12. ALMINDELIGE SØNDAG**

P: Kære kristne! Jesus Kristus, den anden Adam, kom, for at vi syndige mennesker i rigt mål skulle få del i hans nådegave. Lad os bede om hjælp til offentligt at bekende os til ham:

1. For alle forkyndere af Guds ord,

at de uden ængstelse eller omskrivninger

må klargøre og forkynde Kristus.

Derom beder vi.

A: Herre, hør vor bøn.

2. For dem, der har fået ansvar og muligheder i samfundet,

at de altid må være sig bevidst,

at intet er så skjult, at det ikke kommer for en dag.

Derom beder vi.

A: Herre, hør vor bøn.

3. For alle, som frygter dem, der slår legemet ihjel,

at de langt snarere må frygte ham, som kan lade

både legeme og sjæl gå til grunde i helvede.

Derom beder vi.

A: Herre, hør vor bøn.

4. At vi her i vor menighed må afholde os fra

og blive sparet for bagtalelser og sladder

og andet, som ikke tåler dagens lys.

Derom beder vi.

A: Herre, hør vor bøn.

P: Almægtige Gud, himmelske Fader,

du, som har talt hvert hår på vore hoveder,

giv, at vi må tage imod din nåde med glæde og tillid.

Ved Kristus, vor Herre.

A: Amen.